От какъв плат трябва да са детските панталони?
 Различните комбинации и плътности на памучни платове са най-честия избор. Причината за това е, че памукът е естествен материал, който е достъпен като цена, в същото време не предизвиква алергични реакции. В допълнение на това памукът позволява на детското тяло да диша. Често памукът е в комбинация с различни други изкуствени материали . Те са добавяни, за да подобрят характеристиките и функционалността на панталоните. Полиамидните изкуствени материали се добавят за по-добро оцветяване и за по-добра издържливост.  Полиестерните тъкани позволяват по-малко измачкване на тъканите, а еластан и подобни материали позволяват панталоните да стават по-еластични (много често това е необходимо при детските спортни долнища и детските клинове). 

